**EELNÕU 2024/229**

 **KOMISJONID:**

|  |  |
| --- | --- |
| eelarve- ja arengukomisjon |  |
| hariduskomisjon |  |
| kultuuri- ja spordikomisjon |  |
| majandus- ja keskkonnakomisjon |  |
| revisjonikomisjon |  |
| sotsiaalkomisjon |  |
| seeniorite nõukoda |  |
| noortevolikogu |  |

**VILJANDI LINNAVOLIKOGU**

OTSUS

### 25. jaanuar 2024 nr

Viljandi linna 2023. aasta aastapreemia

Viljandi Linnavolikogu 24.09.2015 määruse nr 60 “Viljandi linna aastapreemia“ alusel ning arvestades laekunud ettepanekuid Viljandi Linnavolikogu

**o t s u s t a b:**

1. Kinnitada salajase hääletuse tulemused.

2. Viljandi linna 2023. aasta aastapreemia saaja on \_\_\_\_\_\_\_\_\_\_\_\_\_\_\_\_ .

3. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

4. Otsus jõustub teatavakstegemisest.

(allkirjastatud digitaalselt)

## Helmen Kütt

linnavolikogu esimees

# Koostaja(d): Helina Udeküll

**Esitatud:** 08.01.2024

**Esitaja:** Viljandi Linnavalitsus **Ettekandja:** Helmen Kütt

**Lk arv:** 4

**Hääletamine:** nõudmisel

Seletuskiri

**Viljandi linna 2023. aasta aastapreemia**

Eelnõu eesmärk on tunnustada füüsilist või juriidilist isikut või muud ühendust, mis ei ole juriidiline isik teo või saavutuse eest, mis on möödunud kalendriaastal olnud Viljandi linnale olulise tähtsusega.

Aastapreemia määramine toimub Viljandi Linnavolikogu 24.09.2015 määruse nr 60 “Viljandi linna aastapreemia“ alusel ning arvestades laekunud ettepanekuid.

Ettepanekuid esitati 9, kokku 8 isiku ja/või teo tunnustamiseks. Laekunud ettepanekute põhjal on koostatud koondtabel.

Preemia suurus on 2500 eurot pärast riigi poolt kehtestatud maksude mahaarvamist. Preemiaga kaasneb Viljandi linna aukiri ja Viljandi linna teenetemärk. Preemia saaja nimi kantakse Viljandi linna auraamatusse. Preemia antakse üle Eesti Vabariigi 106. aastapäevale pühendatud pidulikul kontsertaktusel Pärimusmuusika Aidas 24. veebruaril 2024 või preemia saajale sobival ajal ning sobivas kohas.

|  |  |
| --- | --- |
| **Kandidaat** | **Põhjendus** |
| **Aivar Kommisaar**(esitaja Sten Ivanov) | Aivar on tegelenud veemotoga alates 2006. aastast, olles algselt ise sportlane ning juba 2008 tegi ta treeneri kutse ja asus lisaks võistlustel olemisele ka juhendama noori tulevikulootusi. Aivar on sportlasena võitnud erinevates paadiklassides MM-i hõbeda, kaks MM-i pronksi, EM-i kulla, neli EM-i hõbedat ja kaks EM-i pronksi. On olnud seitsmekordne Eesti meister ja tulnud kolmel korral Balti meistriks. 2007 taastas ta isa jälgedes Viljandi Veemotoklubi NORD-i. Treenerina on Aivar väga pühendunud ja arvestab laste mõtete ning tunnetega. Kaasab noori kõikidesse tegevustesse, õpetades lastele, et kõike on võimalik saavutada, kui on tahet ja püsivust ning seda on tema õpilastel olnud. Tema sportlased on saavutanud aastate jooksul üle kolmekümne tiitlivõistluse medali, sealhulgas on lapsed tulnud kolm korda maailmameistriks ning neli korda Euroopa meistriks. Aivar pühendab tohutult aega lastele, et lihvida sõiduoskusi, käia üle pisidetaile, arutleda lastega, kuidas saaks paremini, katsetada läbi võistlussituatsioone, kombineerida erinevaid tehnilisi aspekte, et sõit tuleks välja lastel ideaalne. Ta õpetab lastele, kuidas hooldada ja teha kergemaid remonditöid paadi ja mootorite juures. Samuti paneb talvisel hooajal olulist rõhku, et lapsed saaks piisavalt füüsilist koormust, mis aitavad nii vaimselt kui kehaliselt olla parimad sportlased. See kõik on väga suure tähendusega ning märkimisväärne. Võib julgelt öelda, et ta teeb oma tööd hingega. Seda näitab ka see, et enamus tema õpilasi on tulnud vähekindlustatud peredest ning ta on võtnud noored enda ja klubi hoole alla. Hetkel Aivar ise enam võistluspaati ei sõida, kuid tal on nimekirjas neli tubli noort, kellest kaks on esimest aastat treenimas Aivari käe all. Usun, et nad on hoitud ning neist kasvavad järgmine põlvkond veemototreenereid. Lisaks võitis sellel aastal kõik võimalikud tiitlid Aivar Kommisaare õpilane Paul Richard Laur ning täiskasvanute klassis kolmanda koha MM-il saavutanud Sten Ivanov, kes tuli ka Leedu meistriks. |
| **OÜ Tennisekeskus**(esitaja Reformierakond) | OÜ Tennisekeskus rajas 2023. aasta suvel Viljandi järve randa neli kaasaegset padeliväljakut, mis täiendavad Viljandi linnas aktiivse vaba aja veetmise võimalusi nii kohalikele inimestele kui ka turistidele väljastpoolt Viljandit. |
| **Heldi Ruiso ja Eelarvamusfestivali korraldusmeeskond**(esitaja Eesti 200 saadikurühm) | Tänavu II korda toimunud Eelarvamusfestival on taas kasvatanud Viljandi linna mainet vaimsete väärtuste kandjana. Arutluskultuuri edendamine ja avaliku linnaruumi sisustamine põnevate debattide ning muude kultuurisündmustega on erakordne ja tunnustamisväärne tegevus. Heldi Ruiso väärib tunnustust nii festivali korraldamise eestvedamise, kui ka laiemalt Viljandi linnaruumi inimnäolisemaks muutmise eest. |
| **Vabadussõja võidusamba taastamine skulptorid Tiiu Kirsipuu ja Ivan Zubaka** (esitaja Helmen Kütt) | Skulptor Amandus Heinrich Adamsoni loodud ja 19. septembril 1926. aastal avatud, kuid 19. juunil 1941. aastal Nõukogude okupatsiooni võimusesindajate korraldusel purustatud vabadussamba taastamine ja pidulik avamine 23. juunil 2023. aastal. Aastapreemiat väärivad monumendi endise välimusega fotode järgi taastanud skulptorid Tiiu Kirsipuu ja Ivan Zubaka. |
| **Kondase Keskus ja Viljandi Muuseum**(esitaja perekond Martinson) | J. Rieti näituse eest |
| **TÜ Viljandi Kultuuriakadeemia ja Ave Matsin**(esitaja Valimisliit Südamega Viljandis) | Viljandi kuulub UNESCO loovlinnade võrgustikku käsitöö ja rahvakunsti valdkonnas. Juba teist aasta korraldas UNESCO Pärandilinn Viljandi töörühm Viljandi linna sünnipäeva eel Parandusfestivali, mille eesmärgiks on ärgitada enam asju parandama nende äraviskamise asemel ning õpetada inimestele praktilisi parandusoskusi, mis tänases maailmas on kaduma kippuv kunst. Parandusfestival lisas värvi ja elu kohalikule nii kohalikule kultuuripildile kui ka avalikule ruumile ning juhtis tähelepanu teemadele, mis on kogu maailmas üha suurema tähelepanu all. Pärandkultuur on osa suuremast liikumisest, mille eesmärgiks on vähendada ringluses olevate materjalide hulka ning pidurdada uute tootmist. On rõõm, et Viljandi on ühe sisuka festivali võrra rikkam. Selle kaudu saab iga osaleja anda oma väikese panuse ületarbimise vähendamisesse ning praktilisi parandusoskusi omandas aidata hoida elus ka eesti käsitöökultuuri. |
| **Viljandi Metall AS**(esitaja Valimisliit Südamega Viljandis) | Viljandi Metall tähistas 2023. aastal oma 30. sünnipäeva suure kontserdiga, mis oli kogu linnarahvale tasuta. Tegu oli äärmiselt sümpaatse žestiga, mis rikastas paljude inimeste suvehooaega. Kontsert oli tehtud kõrgetasemeliselt ning esinenud artistid kuuluvad Eesti muusikamaailma tippu. Kontserdi toimumine elavdas linnas elu ja sellest said kasu ka kohalikud ettevõtjad. |
| **Viljandimaa Vabadussõjas langenute mälestussamba taasloojad: OÜ Kivikuvand ja juht Andrus Sibul ning kujurid Tiiu Kirsipuu ning Ivan Zubaka**(esitaja Viljandi Linnavolikogu Isamaa saadikurühm) | Mälestussamba taastamise mõttest, so 1988. aastast kuni taasavamiseni läks aega lausa 35 aastat! Tegemist on Viljandi linna, maakonna ning laiemalt kogu Eesti mõistes tõelise vabaduse sümboliga. See monument on pühendatud 876 Vabadussõjas Eesti iseseisvuse eest langenud sangarile.Tänaseks on sambast kujunenud vaatamisväärsus, mida imetlevad enamik Viljandit väisavatest külalistest.Mälestussammas on taastatud algsel kujul ja erakordselt kõrgetasemelise asjatundlikkusega. Ennistatud monument on silmapaistvalt kvaliteetsem, kui võrrelda seda fotodel kujutatud algsega. Samba tüvipüramiid on taasloodud sambal graniidist, algselt oli see betoonist. Kujude grupid on filigraanselt modelleeritud ja töödeldud tõelise professionaalsusega. Selle imetlusväärse töö tegid Tiiu Kirsipuu ja Ivan Zubaka ning OÜ Kivikuvand.Viljandimaa Vabadussõjas langenute mälestussamba taasavamine, koos Võidupüha paraadiga, oli 2023. aasta Viljandi tähtsündmus, millest sai meedia vahendusel osa kogu Eesti.Tunnustagem neid, kes lõid meile selle kauni iseseisvuse sümboli. |
| **Viljandi linna rahvas, linna elanikud**(esitaja Viljandi Linnavolikogu Eesti Keskerakonna saadikurühm ja Keskerakonna Viljandi linna osakond) | Viljandimaa Vabadussõjas langenute mälestussamba, nimetatud ka Viljandimaa Vabadussamba taastamine ja avamine oli kindlasti Viljandi linna selle aasta suurim sündmus. Seda on hinnatud kogu Viljandimaa aasta sündmuseks. Sellesse on läbi aja ja aastate panustanud väga palju viljandlasi. Samba taastamine sai võimalikuks tänu ühise suure töö, pühendumuse ja panuse. |

(allkirjastatud digitaalselt)

Helina Udeküll

avalike suhete spetsialist